Γραμμές σφάλματος Χ/Υ

Περιεχόμενα

# Γραμμές σφάλματος X/Y

χρησιμοποιήστε τον διάλογο Γραμμές σφάλματος Χ ή Υ για να εμφανίσετε τις γραμμές σφάλματος για 2Δ διαγράμματα.

Αν ένα στοιχείο μιας σειράς δεδομένων επιλεγεί, αυτή η εντολή δουλεύει μόνο σε αυτή τη σειρά δεδομένων. Αν δεν επιλεγεί κανένα στοιχείο, αυτή η εντολή δουλεύει σε όλες τις σειρές δεδομένων.

Για να έχετε πρόσβαση σε αυτήν τη λειτουργία...

Επιλέξτε Εισαγωγή - Γραμμές σφαλμάτων Χ ή Εισαγωγή - Γραμμές σφαλμάτων Υ (Διαγράμματα)

Μια γραμμή σφάλματος είναι μια ενδεικτική γραμμή που καλύπτει μια περιοχή από x/y - Αρνητική τιμή σφάλματος μέχρι x/y + Θετική τιμή σφάλματος. Σε αυτόν τον όρο, x ή y είναι η τιμή του σημείου δεδομένων. Όταν επιλέγεται " Τυπική απόκλιση", x ή y είναι η μέση τιμή των σειρών δεδομένων. Αρνητική τιμή σφάλματος και θετική τιμή σφάλματος είναι τα ποσά που υπολογίζονται από τη συνάρτηση γραμμής σφάλματος ή δίνονται ρητά.

Η εντολή μενού Εισαγωγή - Γραμμές σφάλματος X/Y είναι διαθέσιμη μόνο για διαγράμματα 2Δ.

## Κατηγορία σφάλματος

Στην περιοχή Κατηγορία σφάλματος, μπορείτε να επιλέξετε διαφορετικούς τρόπους για την εμφάνιση της κατηγορίας σφάλματος.

### Κανένα

Δεν εμφανίζει γραμμές σφαλμάτων.

### Σταθερή τιμή

Εμφανίζει σταθερές τιμές που καθορίζετε στην περιοχή παραμέτρων.

### Ποσοστό

Εμφανίζει ποσοστό. Η προβολή αναφέρεται στο αντίστοιχο σημείο δεδομένων. Ορίστε το ποσοστό στην περιοχή παραμέτρων.

### Συναρτήσεις

Επιλέξτε μία συνάρτηση για να υπολογίσετε και να δημιουργήσετε τα διαγράμματα σφαλμάτων.

Τυπικό σφάλμα: Εμφανίζει το τυπικό σφάλμα.

Διακύμανση: Εμφανίζει τη διακύμανση που υπολογίστηκε από τον αριθμό των σημείων δεδομένων και των αντίστοιχων τιμών τους.

Τυπική απόκλιση: Εμφανίζει την τυπική απόκλιση (τετραγωνική ρίζα της διακύμανσης). Αντίθετα με τις άλλες συναρτήσεις, οι γραμμές σφάλματος κεντράρονται στη μέση.

Περιθώριο σφάλματος: Εμφανίζει το υψηλότερο περιθώριο σφάλματος σε ποσοστό σύμφωνα με την υψηλότερη τιμή της ομάδας δεδομένων. Ορίστε το ποσοστό στην περιοχή παράμετροι.

### Περιοχή κελιών

Κάντε κλικ στην περιοχή κελιών και ύστερα καθορίστε μία περιοχή κελιών από την οποία θα λάβετε τις θετικές και τις αρνητικές τιμές των σφαλμάτων στο διάγραμμα σφαλμάτων.

### Από πίνακα δεδομένων

Για ένα διάγραμμα με τα δικά του δεδομένα, οι τιμές γραμμής σφάλματος μπορούν να εισαχθούν στον πίνακα δεδομένων διαγράμματος. Ο διάλογος πίνακα δεδομένων εμφανίζει πρόσθετες στήλες με τίτλο θετικές γραμμές σφάλματος Χ ή Υ και αρνητικές γραμμές σφάλματος Χ ή Υ.

### Ίδια τιμή και για τα δύο

Ενεργοποιήστε την χρήση των τιμών θετικών σφαλμάτων και ως τιμών αρνητικών σφαλμάτων. Μπορείτε να αλλάξετε μόνο την τιμή του πλαισίου "Θετικές (+)". Η τιμή αυτή αντιγράφεται αυτόματα στο πεδίο "Αρνητικές (-)".

## Δείκτης σφάλματος

Καθορίζει τον δείκτη σφάλματος.

### Θετική και αρνητική

Εμφανίζει τις θετικές και τις αρνητικές τιμές στα διαγράμματα σφαλμάτων.

### Θετική

Εμφανίζει μόνο τις θετικές τιμές στα διαγράμματα σφαλμάτων.

### Αρνητική

Εμφανίζει μόνο τις αρνητικές τιμές στα διαγράμματα σφαλμάτων.

Σχετικά θέματα

Γραμμές Τάσης